stanford-oval/wikipedia huggingface dataset:
Kansanmurha
Kansanmurhien ehkäisy ja pysäyttäminen

Kansanmurhia pyritään estämään tunnistamalla niiden varoitusmerkit ja hyödyntämällä torjunnassa oikeanlaisia organisaatiorakenteita, strategioita ja yhteistyötä. Yhdysvaltalainen The Genocide Prevention Task Force -komitea on määritellyt viisi tärkeintä strategiaa kansanmurhien ehkäisyksi ja pysäyttämiseksi:
Kansanmurhan varhaisista varoitusmerkeistä käynnistetään automaattisesti riskinarviointi ja menettelytapojen tarkistus.
Korkean kansanmurhariskin maiden johtajiin otetaan keskusteluyhteys kansainvälisenä yhteistyönä, ja riskimaiden instituutioita kehitetään ja kansalaisyhteiskuntia vahvistetaan. Tämän kautta joukkoväkivallan toteutusmahdollisuuksia ja perusteita heikennetään samalla kun yhteiskunnallisia ja institutionaalisia suojakeinoja parannetaan.
Alkamaisillaan oleva kansanmurha pysäytetään diplomatian keinoin vaikuttamalla päätöksiin, keskeyttämällä kansanmurhasuunnitelmat sekä estämällä tapahtumien kiihtyminen massaväkivaltaisuuksiksi.
Suoritetaan sotilaallinen väliintulo.
Maailmanlaajuisia kansanmurhan vastaisia normeja ja instituutioita vahvistetaan.
Poliittisena kiistakapulana

Ranskan parlamentissa on hyväksytty laki, jonka mukaan armenialaisten kansanmurha on tosiasia, jonka kieltämisestä voidaan tuomita rangaistukseen holokaustin kieltämisen tavoin. Turkki kiistää armenialaisten kansanmurhan tapahtuneen. Ranskan aloitteet ovat nostaneet protesteja Turkissa. Turkkilaiset poliitikot ovat puolestaan nostaneet esiin ”Algerian kansanmurhan”, johon Ranska on heidän mukaansa syyllistynyt Algerian sodan aikana.
Azerbaidžan on viime vuosina kampanjoinut muun muassa lehti-ilmoituksilla ja elokuvaesityksillä saadakseen 25.–26. helmikuuta 1992 tapahtuneen Xocalın kylän valtauksen tunnustettua kansanmurhaksi. Tunnustuksen ovat antaneet ainakin Pakistanin ja Meksikon parlamentit.
Valko-Venäjä on virallisesti määrittelemässä natsien ja nationalististen ryhmien hirmuteot maassa toisen maailmansodan aikaan kansanmurhaksi. Juutalaisten mukaan lain sanamuoto valkovenäläisten määritelmästä häivyttää juutalaisten osaa holokaustissa, koska myös heidät luetaan valkovenäläisiksi.
Kirjallisuutta

Glover, Jonathan: Ihmisyys: 1900-luvun moraalihistoria.  ((Humanity: A moral history of the twentieth century, 1999.) Suomennos: Petri Stenman. Pystykorvakirja. 4. painos 2007)  Helsinki:  Like: Suomen rauhanpuolustajat, 2003.  ISBN 952-471-020-X
Sven Lindqvist: Tavoitteena kansanmurha (Like, 2009)
Aiheesta muualla

Wikimedia Commonsissa on kuvia tai muita tiedostoja aiheesta .
Kansanmurhaajat inhoavat aina kaupunkilaisia, Helsingin Sanomat 2.3.2008, arvio kansanmurhien historiaa käsittelevästä teoksesta Blood and Soil.
Convention on the Prevention and Punishment of the Crime of Genocide
Rikoslaki 19.12.1889/39 (Arkistoitu – Internet Archive)
Nordhausenissa sijainneen natsien pakkotyöleirin uhreja.
Ruandan kansanmurhan uhreja.
Raphael Lemkin kehitti kansanmurhan määritelmän.
Bureau of Indian Affairs

| Bureau of Indian Affairs (BIA)  |
| --- | --- |

Perustettu:  11. maaliskuuta 1824
Tehtävä:  Yhdysvaltain alkuperäiskansojen etujen valvominen ja näiden maista huolehtiminen
Toimivalta:  Yhdysvaltain liittovaltion hallinto
Ministeriö:  Sisäministeriö
Päätoimi­paikka:  1849 C Street, Washington D.C.
Pääjohtaja:  Bryan Newland
Työntekijöitä:  8 700
Aiheesta muualla
BIA Online
Bureau of Indian Affairs (suom. Intiaaniasioiden virasto, lyh. BIA) on Yhdysvaltain sisäministeriön alainen virasto, joka vastaa Yhdysvaltain alkuperäisväestön maiden hallinnoinnista ja hoidosta. Virasto ei edusta Havaijin alkuperäisväestöä, koska Yhdysvaltain liittovaltio ei ole tunnustanut näitä alkuperäisväestöksi.
Historia

Bureau of Indian Affairs perustettiin 11. maaliskuuta 1824, joten se on sisäministeriön vanhin virasto.
Ennen virallista perustamistaan Yhdysvaltojen hallinnon alaisuudessa oli ollut jo alusta alkaen jokin toimielin, jonka vastuulla olivat Amerikan alkuperäisväestö ja sen kanssa vuorovaikutuksessa oleminen. Vuonna 1775 toisen mannermaakongressin aikana perustettiin ns. intiaanilautakunta. BIA:n alkuperäinen tehtävä oli koordinoida kauppaa Yhdysvaltojen ja alkuperäiskansojen välillä. Yhdysvaltain presidentti nimitti viraston kautta myös suurlähettiläitä alkuperäiskansojen keskuuteen.
Nykyisen nimensä virasto sai vuonna 1947.
Toiminta ja organisaatio

Viraston alaisuudessa on alueita 222 577 neliökilometrin verran. Lisäksi virasto antaa opetusta noin 42 000 intiaanille, ja tuottaa palveluita yhteensä 1,9 miljoonalle intiaanille ja Alaskan alkuperäiskansojen edustajalle. Maassa on kaikkiaan 574 rekisteröityä alkuperäisheimoa. Lisäksi virasto toi mii edelleen tärkeimpänä linkkinä alkuperäisväestön ja liittovaltion välillä.
BIA työllistää nykyään noin 10 000 ihmistä. Viraston johtajana on syyskuusta 2021 lähtien toiminut apulaisministeri Bryan Newland.
Aiheesta muualla

Kuvia tai muita tiedostoja aiheesta Bureau of Indian Affairs Wikimedia Commonsissa
Euroopan vasemmistopuolue

| Euroopan vasemmistopuolue> Europeiska vänsterpartiet Party of the European Left |
| --- | --- |
  
  
  
Perustettu:  8-9.5.2004
Puheenjohtaja:  Walter Baier
Varapuheenjohtajat:   Yannis Bournous  Inger V. Johansen  Vincent Boulet  Claudia Haydt  José Luis Centella  Margarita Mileva 
Ideologia:   ekososialismi  demokraattinen sosialismi 
Poliittinen kirjo:  vasemmisto
Toimisto:   Square de Meeûs 25,  1000 Bryssel, Belgia 
Värit:       Tummanpunainen
Europarlamentaarikkoja:  6 / 720
Eurooppa-neuvosto:  0 / 29
Kotisivu:  http://www.european-left.org/
Infobox OKNimi-testi OK: 
Euroopan vasemmistopuolue on vasemmistolainen europuolue. Euroopan parlamentissa sen jäsenpuolueiden edustajat kuuluvat pääasiassa Euroopan parlamentin vasemmistoryhmä - GUE/NGL-ryhmään, joka tunnettiin aiemmin nimellä Euroopan yhtynyt vasemmisto / Pohjoismaiden vihreä vasemmisto. Euroopan vasemmistopuolue perustettiin 8-9 toukokuuta 2004 Roomassa ennen vuoden 2004 europarlamenttivaaleja. Uudenlaista yhteistyötä vasemmistopuolueiden kesken oli valmisteltu erilaisissa tapaamisissa jo vuosia.
Suomalaisista puolueista Suomen kommunistinen puolue on Euroopan vasemmistopuolueen jäsen ja Vasemmistoliitto on sen entinen jäsen. SKP liittyi tarkkailijajäseneksi vuonna 2005 ja hyväksyttiin täysivaltaiseksi jäseneksi vuonna 2009. Vasemmistoliitto oli täysivaltainen jäsen vuodesta 2009 vuoteen 2022. Vuonna 2024 Vasemmistoliitto oli mukana perustamassa Euroopan vasemistoliittoa.
Euroopan Vasemmistopuolueen puheenjohtaja on vuoden 2022 joulukuussa valittu Itävaltalainen poliitikko ja ekonomisti Walter Baier. Aikaisemmin puoluetta johti Saksan vasemmistopuolueen Heinz Bierbaum ja Gregor Gysi.
Jäsenpuolueet

Euroopan vasemmistopuolue koostuu täysivaltaisista jäsenpuolueista, tarkkailijapuolueista, yksittäisistä jäsenistä ja yhteistyöpuolueista. Maaliskuussa 2023 Euroopan vasemmistopuolueella oli 25 täysvaltaista jäsenpuoluetta 23:sta eri maassa.
Jäsenpuolueet > Täysvaltaiset jäsenet

| Maa | Maa | Puolue | Kansanedustajat | Europarlamentaarikot |
| --- | --- | --- | --- | --- |
|  Belgia |  Belgia | Communistes de Wallonie-Bruxelles | – | – |
|  Bulgaria |  Bulgaria | Bulgarian vasemmisto | – | – |
|  Espanja |  | Yhdistynyt vasemmisto |  5 / 350 (Edustajainhuone)  0 / 266 (Senaatti)  | 0 / 61  |
|  Espanja |  | Espanjan kommunistinen puolue |  7 / 350 (Edustajainhuone)  0 / 266 (Senaatti)  | 0 / 61  |
|  Espanja |  Katalonia | Yhdistynyt ja vaihtoehtoinen vasemmisto (Esquerra Unida i Alternativa) | – | – |
|  Italia |  Italia | Partito della Rifondazione Comunista | – | – |
|  Itävalta |  Itävalta | Itävallan kommunistinen puolue | – | – |
|  Kreikka |  Kreikka | Syriza | 35 / 300  | 4 / 21  |
|  Kroatia |  Kroatia | Radnička fronta | – | – |
|  Luxembourg |  Luxembourg | Déi lénk | 2 / 60  | 0 / 6  |
|  Moldova |  Moldova | Moldovan kommunistipuolue | 8 / 101  | Ei EU:ssa |
|  Ranska |  Ranska | Ranskan kommunistinen puolue |  12 / 577 (Kansalliskokous)  14 / 348 (Senaatti)  | 0 / 81  |
|  Ranska |  Ranska | Gauche républicaine et socialiste |  0 / 577 (Kansalliskokous)  1 / 348 (Senaatti)  | 0 / 81  |
|  Romania |  Romania | Romanian sosialistinen puolue | – | – |
|  Saksa |  Saksa | Die Linke |  28 / 736 (Liittopäivät)  4 / 69 (Liittoneuvosto)  | 2 / 96  |
|  Slovenia |  Slovenia | Levica | 5 / 90  | 0 / 9  |
|  Suomi |  Suomi | Suomen Kommunistinen Puolue | – | – |
|  Sveitsi |  Sveitsi | Sveitsin työväenpuolue | – | Ei EU:ssa |
|  Tšekki |  Tšekki | Levice | – | – |
|  Turkki |  Turkki | Sol Parti | – | – |
|  Unkari |  Unkari | Magyarországi Munkáspárt 2006 - Európai Baloldal | – | – |
|  Valko-Venäjä |  Valko-Venäjä | Valko-Venäjän vasemmistopuolue "Oikeudenmukainen maailma" | – | Ei EU:ssa |
|  Viro |  Viro | Viron yhdistynyt vasemmistopuolue | – | – |
|  Yhdistynyt kuningaskunta |  Yhdistynyt kuningaskunta | Left Unity | – | Ei EU:ssa |
Jäsenpuolueet > Tarkkailijajäsenet

| Maa | Maa | Puolue | Kansanedustajat | Europarlamentaarikot |
| --- | --- | --- | --- | --- |
|  Belgia |  Belgia | Demain | – | – |
|  Espanja  Baskimaa |  Espanja  Baskimaa | Sortu |  1 / 23 (Edustajainhuoneen baskipaikoista)  1 / 54 (Senaatin baskipaikoista)  | 1 / 61  |
|  Italia |  Italia | Sinistra Italiana |  4 / 400 (Edustajainhuone)  3 / 200 (Senaatti)  | 2 / 76  |
|  Kypros |  Kypros | Kyproksen edistyksellinen työväenpuolue | 15 / 56  | 1 / 6  |
|  Kypros |  Pohjois-Kypros | Yeni Kıbrıs Partisi | – | De facto ei EU:ssa |
|  Kypros |  Pohjois-Kypros | Birleşik Kıbrıs Partisi | – | De facto ei EU:ssa |
|  Slovakia |  Slovakia | Slovakian kommunistinen puolue | – | – |
|  Tšekki |  Tšekki | Böömin ja Määrin kommunistinen puolue |  0 / 200 (Edustajainhuone)  0 / 81 (Senaatti)  | 1 / 21  |
Jäsenpuolueet > Yhteistyöpuolueet

| Maa | Puolue | Kansanedustajat | Europarlamentaarikot |
| --- | --- | --- | --- |
|  Itävalta | Der Wandel | – | – |
|  Itävalta | LINKS | – | – |
|  Ranska | Ensemble! |  5 / 577 (Kansalliskokous)  0 / 348 (Senaatti)  | 0 / 81  |
|  Ranska | République et Socialisme | – | – |
|  Saksa | Marxistiche Linke | – | – |
|  Serbia | Solidarnost | – | – |
|  Skotlanti | Democratic Left Scotland | – | Ei EU:ssa |
|  Unkari | Táncsics | – | – |
|  Unkari | Igen Szolidaritás Magyarországért Mozgalom | – | – |
Aiheesta muualla

Euroopan vasemmistopuolue
| n k  Euroopan tason poliittiset puolueet |
| --- | --- |
 Euroopan kansanpuolue  Euroopan sosiaalidemokraattinen puolue  Euroopan liberaalidemokraattinen puolue  Euroopan konservatiivien ja reformistien puolue  Identiteetti ja demokratia -puolue  Euroopan vihreä puolue  Euroopan vasemmistopuolue  Euroopan demokraattinen puolue  Euroopan vapaa allianssi  Euroopan kristillinen poliittinen liike
Vuorimarin piiri

| Vuorimarin piiri Кырык мары кымдем Kyryk mary kymdem |
| --- | --- |

 Lippu:  Vaakuna
 Piirin sijainti Marin tasavallassa
Valtio:  Venäjä
Federaatiosubjekti:  Marin tasavalta
Perustettu:  1931
Hallinto:  
 – hallinnollinen keskus:  Kozmodemjansk
Pinta-ala:  1 971,47 km²
Väkiluku (2008):  27 000
 – väestötiheys:  14,95 as./km²
 Aikavyöhyke UTC+3 (MSK) 
Vuorimarin piirilähde? (vuorimariksi Кырык мары кымдем, Kyryk mary kymdem, niittymariksi Курыкмарий кундем, Kurykmari kundem, ven. Горномари́йский райо́н, Gornomarijski raion) on paikallinen itsehallintoalue Marin tasavallassa Venäjällä. Vuonna 1931 perustetun piirin pinta-ala on 1 971 neliökilometriä ja asukkaita on 27 000 henkeä (vuonna 2008).
Maantiede

Vuorimarin piiri sijaitsee tasavallan lounaisosassa. Etelässä se rajoittuu Tšuvassian Morgaušin ja Jadrinin piireihin, lounaassa Nižni Novgorodin alueen Vorotynetsin piiriin, lännessä Marin tasavallan Jurinon piiriin sekä pohjoisessa ja idässä Kilemaryn piiriin.
Volga jakaa piirin kahteen osaan. Muita jokia ovat Sura, Sumka, Bolšaja ja Malaja Junga, Sundyr ja Sundyrka. Pinta-alasta 45 % on metsää, 33 % maatalousmaata ja 18 % vesialuetta.
Hallinto ja talous

Hallinnollinen keskus on Kozmodemjanskin kaupunki. Sen lisäksi piiriin kuuluu 13 maalaiskuntaa: Berezovo, Jelasy, Jemeševo, Kartukovo, Krasnovolžskaja (keskuspaikka Kulakovo), Kuznetsovo, Mikrjakovo, Ozerki, Paigusovo, Surskaja (keskuspaikka Makarkino), Troitski Posad, Usola ja Vilovatovo. Asutuskeskuksia on yhteensä 242.
Asukkaista 87,7 % on mareja, 11 % venäläisiä ja 0,7 % tšuvasseja.
Kulkuyhteyttä Volgan itärannalle ja tasavallan pääkaupunkiin Joškar-Olaan hoitaa Volgan ylittävä lautta. Piirikeskuksesta on matkaa Joškar-Olaan Volgan yli 117 ja Tšeboksaryn kautta 190 kilometriä.
Seudun pääelinkeino on maatalous. Teollisuus tuottaa elintarvikkeita, puutavaraa ja rakennusmateriaaleja.
Paikallislehtinä ilmestyvät venäjänkielinen Krai gornomarijski ja vuorimarinkielinen Žerä. Kozmodemjanskissa ilmestyy myös vuorimarinkielinen lastenlehti Jämdÿ li. Kaupungissa toimii vuorimarinkielinen teatteri ja radioasema sekä kansatieteellinen ulkomuseo.
Aiheesta muualla

Vuorimarin piirin sivusto (venäjäksi)
Valokuvia Vuorimarin piiristä
Joškar-Ola •
Jurino •
Kilemary •
Kozmodemjansk •
Kužener •
Mari-Turek •
Medvedevo •
Morki •
Novyi Torjal •
Oršanka •
Paranga •
Sernur •
Sovetski •
Volžsk •
Volžsk •
Vuorimari •
Zvenigovo
Kittilän kunnankirjaston pääkirjasto

| Kittilän kunnankirjaston pääkirjasto |
| --- | --- |
Sijainti:  Kirjatie 1, 99100 Kittilä
Koordinaatit:  67.6530°N, 24.9137°E
Johtaja:  Noora Mustajoki
Kittilän kunta: Kirjasto Lapin kirjasto: Kittilän pääkirjasto
Kittilän kunnankirjaston pääkirjasto on Kittilän kunnankirjaston päätoimipiste, joka sijaitsee Kittilän kuntakeskuksessa. Kirjastorakennus on valmistunut vuonna 1973. Rakennusta laajennettiin ja saneerattiin vuonna 1990. Rakennuksen avajaiset olivat 4. helmikuuta 1991. Pääkirjastossa otettiin käyttöön omatoimikirjasto syyskuussa 2023. Henkilökunta palvelee kirjastossa arkisin ja omatoimiaika on käytössä aamuisin, iltaisin ja viikonloppuisin.
Pasilan rautatietunneli

| Pasilan rautatietunneli |
| --- | --- |
 Graffiteja tunnelin sisällä vuonna 2009.
Alittaa:  Itä-Pasilan ja Mäkelänkadun
Paikkakunta:  Helsinki
Maa:  Suomi
Koordinaatit:  60°11′47.67″N, 24°56′26.84″E (läntinen suuaukko)
Avattu:  1965
Pituus:  650 m
Raiteita:  1
Pasilan rautatietunneli (myös nimillä Vallilan tunneli tai Kumpulan tunneli) on Sörnäisten satamarataan kuulunut rautatietunneli Pasilan ja Vallilan kaupunginosien välillä Helsingissä. Vuonna 1965 valmistunut 650-metrinen tunneli rakennettiin osaksi satamaradan uutta yhteyttä Vallilan pohjoisosan kautta Kyläsaareen ja edelleen Sörnäisten satamaan Sompasaareen. Tunneli on edelleen olemassa ja sillä on uusiokäyttöä urheilutilana, mutta sen itäistä suuaukkoa Vallilanlaaksossa ei enää ole.
Tunnelin itäinen suuaukko Vallilanlaaksossa oli avoimena 2010-luvun loppuun asti.
Itäisen suuaukon paikka keväällä 2021. Suuaukko on tukittu maa-aineksella.
Jo vuonna 1863 liikennöintinsä aloittaneen Sörnäisten satamaradan alkuperäinen reitti kulki Teollisuuskadulla Vallilan eteläosassa, mutta yhteys oli sittemmin käynyt hankalaksi ja päätetty purkaa. Uutta tunnelin sisältävää pohjoisempaa rataosuutta on kutsuttu myös Kumpulan radaksi.
Tunneli alkaa lännessä Teollisuuskadun, Ratamestarinkadun ja Kumpulantien kulmasta Itä-Pasilassa ja alittaa Itä-Pasilan asuinalueen. Idässä se päättyy Vallilanlaaksoon lähelle Vallilan siirtolapuutarhaa. Vielä 2010-luvun loppuun asti avoimena olleen itäisen suuaukon maamerkkinä sen yläpuolella oli Mäkelänrinteen uintikeskus. Luotisuoraksi kutsutussa tunnelissa auringonvalo näkyi toiseen päähän. Osaksi tunneli on louhittu kallioon ja osittain avolouhokseen, johon on rakennettu betonista siltarakenne. Itse tunneli saatiin valmiiksi vuoden 1964 loppuun mennessä, mutta vahvistustyöt jatkuivat seuraavaan vuoteen asti. Ensimmäinen juna liikennöi tunnelissa 18. lokakuuta 1965.
Läntinen sisäänkäynti Ratamestarinkadun ja Kumpulantien kulmauksessa Itä-Pasilassa.
Liikennöinti satamaradalla päättyi vuonna 2008. Kiskot purettiin, eikä tunnelilla ole sen jälkeen ollut käyttöä liikenteessä. Graffitien täyttämä tunneli säilyi pitkään läpikuljettavana, ja siellä järjestettiin niin kutsuttuja ”tunnelibileitä”. Lopulta itäinen sisäänkäynti kuitenkin tukittiin maa-aineksella ja Pasilan puoleinen sisäänkäynti lukittiin. Helsingin kaupunkisuunnittelulautakunta käsitteli vuonna 2016 valtuustoaloitteen, jossa ehdotettiin tunnelin muuttamista pyöräilijöiden käyttöön. Sörnäisten radan kanssa samoihin aikoihin puretun Helsingin satamaradan tilalle oli Kampin ratakuiluun rakennettu suosioon noussut pyöräilykäytävä Baana. Pasilan tunneli todettiin kuitenkin liian pitkäksi ja kapeaksi sopiakseen turvalliseksi ja miellyttäväksi osaksi pyöräverkkoa. Myös nousu Ratapihantielle olisi ollut liian pitkä ja kalteva.
Käyttö 2020-luvulla

Vuonna 2021 osa tunnelista palasi käyttöön, kun se remontin jälkeen valmistui 138 metriä pitkäksi juoksukäytäväksi, joka on osa Mäkelänrinteen Urhea-kampusta. Kampusalueen rakennustöiden aikana tunnelia käytettiin myös tavarakuljetuksiin, ja sen sanottiin olevan logistisesti ratkaisevassa roolissa alueen rakentumisessa. 650-metrisestä tunnelista haluttiin alun perin liikuntakäyttöön 200 metriä, mutta betonikatto oli vanhentunut liian huonokuntoiseksi, ja sen kunnostaminen turvalliseksi olisi ollut kallista ja katkaissut liikenteen Mäkelänkadulta.
Aiheesta muualla

Kuvia tai muita tiedostoja aiheesta Pasilan rautatietunneli Wikimedia Commonsissa
Flick-valokuvia tunnelista
Ava Max

| Ava Max |
| --- | --- |

Henkilötiedot
Koko nimi:  Amanda Koçi
Syntynyt: 16. helmikuuta 1994 (ikä 30) Milwaukee, Wisconsin
Kansalaisuus:   Yhdysvallat
Ammatti:  laulaja-lauluntekijä
Muusikko
Laulukielet:  englanti
Aktiivisena:  2013–
Tyylilajit:  popmusiikki, dance pop
Soittimet:  laulu
Levy-yhtiöt:  Atlantic Records
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Amanda Koçi (s. 16. helmikuuta 1994 Milwaukee, Wisconsin, Yhdysvallat), tunnetaan taiteilijanimellä Ava Max, on yhdysvaltalainen laulaja-lauluntekijä. Hänen läpimurtokappaleensa oli ”Sweet but Psycho”, joka saavutti singlelistan ensimmäisen sijan muun muassa Norjassa, Ruotsissa, Suomessa ja Tanskassa. Hän julkaisi debyyttialbuminsa Heaven & Hell vuonna 2020 ja sen hittikappaleita ovat muun muassa ”Kings & Queens” ja ”Who’s Laughing Now”.
Tausta

Amanda Koçi syntyi albaanivanhemmille Milwaukeessa, Wisconsinissa. Hänen äitinsä on koulutukseltaan oopperalaulaja. Muuttaessaan 1990-luvun alussa Yhdysvaltoihin hänen vanhempansa eivät osanneet englantia ja joutuivat tekemään kolmea työtä elättääkseen perheensä. Kahdeksanvuotiaana Amanda muutti vanhempiensa ja isoveljensä kanssa Virginiaan, jossa hän osallistui Radio Disneyn luotsaamiin laulukilpailuihin. Hän keksi Avan kutsumanimekseen 13-vuotiaana, koska koki Amanda-nimen ”vieraaksi”. Aloittaessaan artistiuransa hän lisäsi taiteilijanimeensä Maxin, jotta nimi olisi yhtäaikaa naisellinen ja maskuliininen.
Teini-ikäisenä Max yritti vuoden verran musiikkiuraa Los Angelesissa. Sieltä hän siirtyi joksikin aikaa Etelä-Carolinaan, jossa hän kirjoitti parisuhteista kertovia lauluja. Max muutti takaisin Los Angelesiin 17-vuotiaana.
Musiikkiura

Ava Maxin musiikkiuran alku oli kivinen. Levytuottajat hylkäsivät hänen demojaan vuosien ajan ja hän harkitsi jo musiikkialan jättämistä. Vuonna 2014 Max tapasi veljensä tuttavan, kanadalaisen tuottaja Cirkutin. He alkoivat työstää musiikkia yhdessä ja Maxin debyytti ”Anyone but You” julkaistiin vuonna 2016 SoundCloudissa. Kappaleen saama huomio johti lopulta levytyssopimukseen Atlantic Recordsin kanssa.
Vuonna 2018 Max julkaisi kolme promootiosingleä ennen varsinaista läpimurtoaan. Elokuussa julkaistiin hänen ensimmäinen virallinen singlensä ”Sweet but Psycho”, joka nousi listojen kärkeen 26 maassa, kuten Saksassa, Ruotsissa, Sveitsissä ja Uudessa-Seelannissa. Se pysyi Britannian listaykkösenä neljä viikkoa ja nousi Billboard Hot 100-listalla parhaimmillaan sijalle 10. Maaliskuussa 2019 julkaistu single ”So Am I” pääsi top 10:een useissa Euroopan maissa. Maxin seuraava single ”Torn” julkaistiin 17. elokuuta ja aiemmin SoundCloudissa julkaistu ”Salt” ilmestyi singlenä 12. joulukuuta 2019. Vuoden lopussa Max julkaisi yhteistyönä DJ Alan Walkerin kanssa kappaleen ”Alone, Pt. II”.
Maaliskuussa 2020 Max julkaisi kappaleen ”Kings & Queens” johtosinglenä tulevalta debyyttialbumiltaan. Itse albumi, Heaven & Hell, ilmestyi 18. syyskuuta 2020 ja pääsi muun muassa Britannian albumilistalla toiselle sijalle. Marraskuussa albumilta julkaistiin bonuskappaleena ”My Head & My Heart”, joka on osittainen mukaelma ATC:n vuoden 2000 kappaleesta ”Around the World (La La La La La)”.
Max ilmoitti kesäkuussa 2022 tulevan toisen studioalbuminsa olevan nimeltään Diamonds & Dancefloors. Johtosinglenä julkaistiin ”Maybe You’re the Problem”.
Max esiintyi ensi kerran Suomessa vuoden 2023 Ilosaarirockissa.
Vuoden 2024 helmikuussa Max julkaisi singlen "Whatever" yhdessä Kygon kanssa. Maxin tulevan kolmannen albumin johtosingle "My Oh My" julkaistiin 4. huhtikuuta 2024.
Julkinen imago ja vaikutteet

Ava Max on pääasiassa pop- ja dance pop-laulaja. Hänen useat kappaleensa käsittelevät naisten voimaannuttamista. Maxin esikuvia ovat olleet muun muassa Mariah Carey, Madonna, Christina Aguilera ja Lady Gaga.
Max tunnetaan julkisuudessa myös omalaatuisesta hiustyylistään; hänen platinanvaaleat hiuksensa on leikattu yhdeltä puolelta polkaksi, toisella puolella ne on jätetty pitkiksi. Tyyliä kutsutaan nimellä ”Max Cut”. Max pukeutuu usein näyttäviin asuihin, muutoin hän ei omien sanojensa mukaan välitä julkisuudessa olosta.
Diskografia

| --- | --- |
 Albumit Heaven & Hell (2020)  Diamonds & Dancefloors (2023) EP-levyt Amanda Kay (2008)  A Sweet But Psycho Halloween (2022) Singlet ”Sweet but Psycho” (2018)  ”So Am I” (2019)  ”Torn” (2019)  ”Tabú” (Pablo Alboránin kanssa, 2019)  ”Salt” (2019)  ”Alone, Pt. II” (Alan Walkerin kanssa, 2019)  ”Kings & Queens” (2020)  ”Who’s Laughing Now” (2020)  ”OMG What’s Happening” (2020)  ”Christmas Without You” (2020)  ”My Head & My Heart” (2020)  ”EveryTime I Cry” (2021)  ”The Motto” (Tiëston kanssa, 2021)  ”Maybe You’re the Problem” (2022)  ”Million Dollar Baby” (2022)  ”Weapons” (2022)  ”Dancing’s Done” (2022)  ”One of Us” (2023)  ”Ghost” (2023)  ”Car Keys (Ayla)” (Alokin kanssa, 2023)  ”Choose Your Fighter” (elokuvasta Barbie, 2023)  ”Whatever” (Kygon kanssa, 2024)  ”My Oh My” (2024)  ”Spot a Fake” (2024)  ”Forever Young” (David Guettan ja Alphavillen kanssa, 2024)  "1 Wish" (2024)  "Lost Your Faith" (2025) :  Promosinglet ”Jet Set” (2016)  ”Anyone but You” (2016)  ”My Way” (2018)  ”Slippin” (mukana Gashi, 2018)  ”Not Your Barbie Girl” (2018)  ”Blood, Sweat & Tears” (2019)  ”Freaking Me Out” (2019)  ”On Somebody” (2019)  "Naked" (2020)  ”Cold as Ice” (2023) Vierailijana ”Take Away the Pain” (Project 46, mukana Ava Max, 2015)  ”Clap Your Hands” (Le Youth, mukana Ava Max, 2017)  ”Into Your Arms” (Witt Lowry, mukana Ava Max, 2018)  "Let It Be Me" (David Guetta, mukana Ava Max, 2018)  ”Make Up” (Jason Derulo & Vice, mukana Ava Max, 2018)  ”Slow Dance” (AJ Mitchell, mukana Ava Max, 2019)  ”Stop Crying Your Heart Out” (BBC Radio 2 All Stars, 2020)  ”On Me” (Kane Brown & Thomas Rhett, mukana Ava Max, elokuvasta Scoob!, 2020)  ”Sad Boy” (R3hab & Jonas Blue, mukana Ava Max & Kylie Cantrall, 2021)  "Brought the Heat Back (Remix)" (Enhypen, mukana Ava Max, 2024)  "Baby It's Both" (Illit, mukana Ava Max, 2024)
Aiheesta muualla

Kuvia tai muita tiedostoja aiheesta Ava Max Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Yhdysvallat  Tšekki 
Taiteenala:  MusicBrainz 
Muut:  IdRef